section_heading: Povijest
paragraph_text: Zvonik su osnovali svećenici Hrvati Subotičke biskupije, 19. rujna 1994. godine u Baču, u sjeni zvonika franjevačke crkve iz 13. stoljeća. List je nazvan po tom najstarijem zvoniku u Subotičkoj biskupiji. Početna novčana sredstva za izdavanje lista osigurali su svećenici. Do 2014. godine nakladnik Zvonika bio je župni ured svetog Roka u Subotici, a od 2014. izdavač je Izdavački odjel Katoličkoga društva „Ivan Antunović“ sa sjedištem u Subotici.